27/11/2015 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 17 de novembro de 2015, da Xefatura Territorial da Coruña, de información pública da autorización administrativa previa, construción, DUP, proxecto sectorial e ambiental do parque eólico Peña Forcada Catasol II en Laxe (IN661A 2010/3)

Resolución do 17 de novembro de 2015, da Xefatura Territorial da Consellería de Economía, Emprego e Industria da Coruña, pola que se somete a información pública a solicitude de autorización administrativa previa, a declaración de utilidade pública, en concreto, e a necesidade de urxente ocupación que iso implica, a autorización administrativa de construción, o proxecto sectorial de incidencia supramunicipal e o estudo de impacto ambiental referidos ao proxecto do parque eólico Peña Forcada Catasol II, no concello de Laxe, na provincia da Coruña (Expte. IN661A-2010/3-1). En cumprimento do disposto na Lei 24/2013, do 26 de decembro, do sector eléctrico; no Real Decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica; no Real decreto lexislativo 1/2008, do 11 de xaneiro, polo que se aproba o texto refundido da Lei de avaliación de impacto ambiental de proxectos, modificado pola Lei 6/2010, do 24 de marzo; no Decreto 80/2000, do 23 de marzo, polo que se regulan os plans e proxectos sectoriais de incidencia supramunicipal; na Lei 10/1995, do 23 de novembro, de ordenación do territorio de Galicia; e na Lei 8/2009, do 22 de decembro, pola que se regula o aproveitamento eólico en Galicia, sométese a información pública a solicitude presentada por Gas Natural Fenosa Renovables, S. L. U. para as instalacións que se describen a continuación: Título: parque eólico Peña Forcada-Catasol II. Solicitante: Gas Natural Fenosa Renovables, S. L. U. Domicilio social: Avda. de Arteixo, 171.15007 A Coruña. Concello afectado: Laxe. Coordenadas da poligonal: As coordenadas dos aeroxeradores son: Características técnicas do parque eólico: * 3 aeroxeradores, cunha potencia nominal unitaria de 2,5 MW, altura de buxe 80 m e diámetro de rotor 114 m. A potencia de xeración vai estar limitada a 7,35 MW. * Potencia total admitida: 7,35 MW * Orzamento total:9.713.692,42 € Características técnicas da infraestructura eléctrica de xeración, transformación e interconexión: * 3 transformadores de 2.750 kVA e relación de transformación 0,69/20 kV. * Liñas soterradas a 20 kV entre aeroxeradores e entre estes e a subestación Edificio de control e subestación: Subestación con transformador de potencia intemperie, trifásico 8/10 MVA, 132/20 kV ONAN/ONAF Parte de 132 kV. Posición de liña e posición de transformador. Parte de 20 kV. Cinco cabinas de media tensión con dous bancos de condensadores. Trafo de 100 kVA a 20 kV de servizos auxiliares Obxecto da información pública: – A autorización administrativa previa, a autorización administrativa de construción, e a declaración de utilidade pública das instalacións. Esta declaración de utilidade pública levará implícita, de acordo co art.54 da Lei 54/1997, a necesidade da urxente ocupación para os efectos da expropiación forzosa dos bens e dereitos afectados necesarios para o establecemento destas instalacións. – O estudo de impacto ambiental – O proxecto sectorial de incidencia supramunicipal Relación de propietarios, bens e dereitos afectados: A relación concreta e individualizada dos propietarios, bens e dereitos afectados figura no anexo que se insire en esta resolución. O que se fai público para o coñecemento xeral dos propietarios dos predios que figuran na relación anexa a esta resolución, así como das persoas que sendo titulares de dereitos reais ou intereses económicos sobre os bens afectados que fosen omitidos, para que poidan examinar o expediente, na Xefatura Territorial da Consellería de Economía, Emprego e Industria da Coruña, sita no edificio administrativo Monelos, rúa Vicente Ferrer, n.º 2, 2.º andar, 15071 A Coruña, e presentar as súas alegacións no prazo de trinta días, que comezará a contar a partir do día seguinte ao da última publicación da presente resolución ou a partir da correspondente notificación individual aos afectados. Para os mesmos efectos, e no mesmo prazo de trinta días, poderá ser examinado o proxecto de execución, o proxecto sectorial de incidencia supramunicipal e o estudo de impacto ambiental correspondente no concello de Laxe, así como o estudo de impacto ambiental na Xefatura Territorial da Consellería de Medio Ambiente e Ordenación do Territorio da Coruña. A Coruña, 17 de novembro de 2015. O xefe territorial Isidoro Martínez Arca ANEXO Relación de bens e dereitos afectados polo parque eólico Peña Forcada-Catasol II Zapata (CIM.), plataforma (PLAT.), torre meteorolóxica (T. MET:), subestación e edificio de control (SUB.): superficie de expropiación de pleno dominio dos terreos afectados. VIAL: servidume de paso dos viais polos que circularán os transportes durante a construción do parque así como durante a súa etapa de mantemento. ZANXA: servidume de paso da liña soterrada de media tensión. VOO: servidume de voo das pas dos aeroxeradores.